ՆԱԽԱԳԻԾ

Հավելված

ՀՀ Գեղարքունիքի մարզի Մարտունի համայնքի

ավագանու 29.02.2024 թվականի № -Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ 2023 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ**

**ՀԱՇՎԵՏՎՈՒԹՅՈՒՆ**

**2023 թվականին իրականացված (2023 թվականի դեկտեմբերի 31-ի դրությամբ փաստացի ձևակերպված) աշխատանքներն ըստ պարտադիր խնդիրների՝**

**Համայնքի գույքի կառավարում**

Այս բաժնում ներառված են ընդհանուր բնույթի հանրային ծառայություններ, ապարատի պահպանում, հասարակական շենքերի նորոգում, գույքերի ձեռքբերում։ Ընդամենը նախատեսված էր **1138917548** ՀՀ դրամի աշխատանք, փաստացի իրականացվել է **754106576** ՀՀ դրամի աշխատանք։

**Նախադպրոցական և արտադպրոցական դաստիարակություն**

Այս բաժնում ներառված են համայնքային ենթակայության նախադպրոցական և արտադպրոցական ուսումնական հաստատությունների ապարատի պահպանման, շենքերի նորոգման և գույքի ձեռքբերման ծախսերը։ Ընդամենը նախատեսված էին **1201463644** ՀՀ դրամի աշխատանքներ, իրականացվել են **969115393**  ՀՀ դրամի աշխատանքներ։ Ամբողջական վերանորոգվել են Զոլաքարի, Վարդենիկի և Երանոսի մանկապարտեզները։

**Համայնքի մշակութային կյանքի կազմակերպում**

Բաժինը ներառում է մշակույթի կենտրոնների, գրադարանների վերանորոգում և մշակութային հաստատությունների պահպանման և գույքի ձեռքբերման ծախսեր՝ իրականացվել է **208947199** ՀՀ դրամի ծախսեր, նախապես պլանավորված են եղել **370747000** ՀՀ դրամի աշխատանքներ։

**Համայնքի բնակչության սոցիալական պաշտպանություն, համայնքում ծնելիության և բազմազավակության խթանում**

Նախատեսված է եղել **56200000** ՀՀ դրամի ծախս՝ խոցելի ընտանիքներին հասցեական և թիրախավորված աջակցության համար։ 2023 թվականի փաստացի ծախսը կազմել է **23040000** ՀՀ դրամ։

**Բնակարանային շինարարությունը, ջրամատակարարման համակարգի շահագործումը, պահպանումը և կառուցումը, փողոցային լուսավորություն համակարգերի շահագործումը պահպանումը և կառուցումը։**

Այս բաժնում ներառված են խմելու ջրագծերի նորոգման և կառուցման, լուսավորության համակարգերի կառուցումը և պահպանումը։ Կոմունալ ծառայության ՀՈԱԿ-ների պահպանման, աղբահանության, սանիտարական մաքրման աշխատանքների արդյունավետ կազմակերպման, աղբարկղների և աղբավայրերում օրգանական աղբի կուտակումների մշակումների իրականացմանը։ Ընդամենը նախատեսվել էր **1228900669** ՀՀ դրամի աշխատանքներ, իրականացվել են **1073147690** ՀՀ դրամի աշխատանքներ։ Սուբվենցիոն ծրագրերի շրջանակներում իրականացվող Վարդենիկ բնակավայրի խմելու ջրագծի կառուցումը տեղափոխվել է 2024 թվական:

**Համայնքի հասարակական տրանսպորտի աշխատանքի կազմակերպում, համայնքային ճանապարհային ենթկառուցվածքների պահպանություն և շահագործում, գազատարերի կառուցում**

Այս բաժնում իրականացվել են ճանապարհների ասֆալտապատում, մայթերի կառուցում և գազատարերի կառուցում։ 2022 թվականին իրականացվել են **2022077610** ՀՀ դրամի նախապես պլանավորված աշխատանքներ, ՏԱՊ-ով նախատեսված էր իրականացնել **2487656938** ՀՀ դրամի աշխատանքներ: Մարտունի համայնքի Շահումյան փողոցի ասֆալտապատում և մայթերի կառուցում, և Վարդենիկ բնակավայրում ասֆալտապատման սուբվենցիոն ծրագրերը կիրականացվեն 2024 թվականին: 2024 թ տեղափոխվել է նաև Գեղհովիտ և Ձորագյուղ բնակավայրերում գազի գծերի կառուցում ծրագրերը։

**Համայնքում գյուղատնտեսության զարգացման խթանում**

Իրականացվել են **863548746** ՀՀ դրամի աշխատանքներ ուղղված ոռոգման համակարգերի կառուցմանը և նորոգմանը համայնքի տարբեր բնակավայրերում։ 2023 թվականի համար նախատեսված էր **936011213** ՀՀ դրամի աշխատանք։ Վաղաշեն և Զոլաքար և Զոլաքար բնակավայրում ոռոգման ցանցի կառուցումը տեղափոխվել է 2024 թվական։

**Համայնքում շրջակա միջավայրի պահպանություն**

Ներառված է Մարտունի համայնքի կեղտաջրերի մաքրման աշխատանքները, թափառող շների ստերճացմանը և այլ աշխատանքների իրականացման համար՝ ընդամենը **15500000** ՀՀ դրամ, որից իրականացվել են **6291800** ՀՀ դրամի աշխատանքներ։

 **ՀԱՄԱՅՆՔԻ ՂԵԿԱՎԱՐ՝ Հ. ՀՈՎԵՅԱՆ**